C 173/24
SK
Úradný vestník Európskej únie
15.5.2023
Prejudiciálna otázka Má sa článok 32 ods.
2 písm.
c) smernice 2014/24/EÚ (1) so zreteľom na článok 14 ZFEÚ vykladať reštriktívne v tom zmysle, že verejnú zákazku na služby verejného záujmu možno v prípade dôvodov mimoriadnej naliehavosti zadať rokovacím konaním bez predchádzajúceho zverejnenia aj vtedy, keď verejný obstarávateľ mohol udalosti predvídať a nesie zodpovednosť za okolnosti uvádzané na odôvodnenie mimoriadne naliehavých prípadov?
(1)
Smernica Európskeho parlamentu a Rady 2014/24/EÚ z 26. februára 2014 o verejnom obstarávaní a o zrušení smernice 2004/18/ES (Ú. v.
EÚ L 94, 2014, s. 65).
Žaloba podaná 17. marca 2023 – Európska komisia/Bulharská republika (Vec C-165/23) (2023/C 173/33) Jazyk konania: bulharčina Účastníci konania Žalobkyňa: Európska komisia (v zastúpení: Gr.
Koleva a S.
Hermes, splnomocnení zástupcovia) Žalovaná: Bulharská republika
Žalobné dôvody a hlavné tvrdenia Predmetná vec sa týka nesplnenia povinností podľa článku 13 ods.
2 a 5 a článku 14 ods.
1 a 2 nariadenia Európskeho parlamentu a Rady (EÚ) č. 1143/2014 (1) z 22. októbra 2014 o prevencii a manažmente introdukcie a šírenia inváznych nepôvodných druhov (ďalej len „nariadenie“) Bulharskou republikou.
Podľa článku 14 ods.
1 nariadenia mala Bulharská republika povinnosť zaviesť do 13. januára 2018 systém dohľadu nad inváznymi nepôvodnými druhmi vzbudzujúcimi obavy Únie alebo takýto systém zahrnúť do svojho existujúceho systému, v ktorom sa zbierajú a zaznamenávajú údaje o výskyte inváznych nepôvodných druhov v životnom prostredí prostredníctvom prieskumu, monitorovania alebo iných postupov s cieľom zabrániť šíreniu inváznych nepôvodných druhov do Únie alebo v rámci nej.
Systém dohľadu musí spĺňať požiadavky článku 14 ods.
2 nariadenia.
Podľa článku 13 ods.
2 a 5 nariadenia je Bulharská republika povinná do 13. júla 2019 stanoviť a vykonať jeden akčný plán alebo súbor akčných plánov a bezodkladne tento plán alebo tieto plány zaslať Komisii.
Bulharská republika vyššie uvedené povinnosti nesplnila.
Návrhy žalobkyne Žalobkyňa navrhuje, aby Súdny dvor: — rozhodol, že Bulharská republika si nesplnila povinnosti vyplývajúce z článku 14 ods.
2 nariadenia tým, že nezaviedla (alebo nezahrnula do existujúceho systému) systém dohľadu nad inváznymi nepôvodnými druhmi vzbudzujúcimi obavy Únie, ktorý by obsahoval zároveň všetky informácie uvedené v článku 14 ods.
2 nariadenia, — rozhodol, že Bulharská republika si nesplnila povinnosti vyplývajúce z článku 13 ods.
2 a 5 nariadenia tým, že nestanovila a nevykonala akčný plán alebo súbor akčných plánov a tento plán alebo tieto plány nezaslala Komisii,